КОМИ РЕСПУБЛИКАСА ТАРИФ СЛУЖБАЛÖН

ТШÖКТÖД

**«Боксит Тимана» ВАК-са подъезднöй кöрт туйяс вылын «Боксит Тимана» ВАК-öн грузъяс нуöм вылö транспорт услугаяс вылö медыджыд позяна тарифъяс вынсьöдöм йылысь**

«Донъяс (тарифъяс) государственнöя бурджыка регулируйтöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм серти, а сiдзжö «Коми Республикаын донъяс (тарифъяс) государственнöя бурджыка регулируйтöм кузя мераяс йылысь» Коми Республикаса Правительстволöн 2002 во öшым тöлысь 3 лунся 196 №-а шуöм збыльмöдöм могысь

ТШÖКТА:

1. Вынсьöдны «Княжпогост» муниципальнöй районса муниципальнöй юкöн мутасын «Боксит Тимана» ВАК-са подъезднöй кöрт туйяс вылын «Боксит Тимана» ВАК-öн грузъяс нуöм могысь транспорт услугаяс вылö став сикас груз вылö öти тонна 190,38 шайт мында медыджыд позяна тариф (СДВ-тöг).

2. Тайö тшöктöдлöн 1 пунктын пасйöм медыджыд позяна тарифнас вöдитчöны «Боксит Тимана» ВАК-са подъезднöй кöрт туйяс вылын Войвыв кöрт туйса Чимиавöрöк станциясянь Средне-Тиманскöй боксит рудникöдз.

3. Лыддьыны вынтöмöн «Боксит Тимана» ВАК-са подъезднöй кöрт туйяс вылын «Боксит Тимана» ВАК-öн грузъяс нуöм могысь транспорт услугаяс вылö медыджыд позяна тарифъяс вынсьöдöм йылысь» Коми Республикаса тариф службалысь 2009 во моз тöлысь 14 лунся 71/1 №-а тшöктöд.

4. Лыддьыны вынтöмöн «Коми Республикаса тариф службалöн öткымын тшöктöдö вежсьöмъяс пыртöм йылысь» Коми Республикаса тариф службалысь 2009 во кöч тöлысь 16 лунся 80/1 №-а тшöктöдлысь 2 пункт.

5. Тайö тшöктöдыс вынсялö индöм пöрадок серти.

**Юрнуöдысь А.И.Шеремет**

Сыктывкар

2010 вося урасьöм тöлысь 19 лун

8/1 №

Вуджöдiс Коснырева Е.Г., 1423 пас